A Parda, Pontevedra

**A Parda** é un barrio da cidade de Pontevedra na súa zona leste. Ten unha función sobre todo residencial e ten tamén importantes instalacións xudiciais, educativas e sanitarias.

## Localización 
O barrio da Parda está situado ao leste da cidade de Pontevedra. Limita ao norte coa rúa Estrada e a PO-532, ao sur coa PO-542 e O Marco, ao leste coa Rolda Leste e ao oeste coas vías férreas e a estación do ferrocarril. Ao leste do barrio atópase o cemiterio municipal de Santo Amaro, proxectado en 1879 polo arquitecto Alejandro Sesmero e inaugurado en setembro de 1882.

## Historia 
O topónimo Parda vén de "parta" que significa terreo cheo de auga, pantano ou zona húmida e fai referencia á zona húmida ou Xunqueira da Parda que está situada no barrio ao leste da estación de Pontevedra, do outro lado das vías do ferrocarril e que ten 8.000 metros cadrados. 

O **pazo da Parda**, situado ao sur do barrio, preto da estrada PO-542, procede da liñaxe dos Acuña. Data de 1620 e foi fundado polos irmáns Malvar, deáns da catedral de Santiago de Compostela. O pazo foi construído principalmente nos séculos XVIII e XIX. O pazo acolleu importantes reunións políticas a principios do século XX, cando o seu propietario, Gabino Bugallal Araújo, II Conde de Bugallal e varias veces Ministro da Coroa e Presidente das Cortes Españolas, converteuno na súa residencia de verán.

O inicio do desenvolvemento do barrio da Parda produciuse coa demolición do antigo cárcere provincial da Parda grazas a un convenio conseguido polo alcalde Juan Luis Pedrosa en 1995 e á construción no seu soar do primeiro dos edificios xudiciais da Cidade da Xustiza de Pontevedra, cuxas obras empezaron a principios de 1996 e que se inaugurou en 1998.

En 1999 acabáronse de urbanizar os terreos e construíuse a avenida transversal de 22 metros de ancho Xoán Carlos I (actual avenida Virxinia Pereira Renda) de catro carrís de circulación, entre as rúas da Estrada e Pintor Laxeiro.

En xullo de 2001 aprobouse a construción na avenida Xoán Carlos I do novo edificio do Conservatorio Profesional de Música de Pontevedra, que foi inaugurado en setembro de 2004. A partir de 2002, a expansión do barrio acelerouse.

En 2006 comezaron as obras de construción do novo Centro de Saúde da Parda na rúa Gaiteiro Ricardo Portela. O centro de saúde, incluíndo nos seus servizos un Punto de Atención Continuada (PAC), foi inaugurado en outubro de 2009.

En 2008 empezouse a construír o complexo deportivo da Parda. Os traballos quedaron a medio facer ao entrar a concesionaria en quebra en 2009.

O 9 de setembro de 2009 inaugurouse no barrio da Parda o parque das Camelias, con entrada pola rúa Gaiteiro Ricardo Portela.

En 2010 finalizou a reurbanización da rúa Pintor Laxeiro, que pasou a contar con catro carrís de circulación. En 2011 completouse a urbanización das rúas perimetrais e ampliáronse as zonas verdes en 4220 metros cadrados. 

En xaneiro de 2011 entrou en funcionamento a escola infantil da Parda na rúa Diego Sarmiento de Acuña, que pasou a formar parte da rede de garderías da Xunta de Galicia A galiña azul. Foi proxectada polo arquitecto José Ramón Garitaonaindía de Vera.

O 1 de agosto de 2016 empezou a construción do segundo edificio dos Xulgados. O novo edificio foi inaugurado o 3 de setembro de 2019. A partir deste intre Pontevedra contou cunha Cidade da Xustiza conformada por estes dous edificios xudiciais no barrio da Parda.

En outubro de 2019 entrou en servizo a Rolda Leste de case un quilómetro que circunvala o barrio polo leste e que mellorou o acceso ao Hospital Montecelo. e que será o maior do barrio da Parda. O barrio ten ademais o parque da rúa dos Soutos, que dispón tamén dun parque infantil.

Existe o proxecto de construír no barrio un gran parque urbano, cunha superficie de 34.000 metros cadrados (3,4 hectáreas). O parque terá varias zonas. Un parque infantil chamado "parque da natureza" con tobogáns e tirolesas na zona máis próxima á Cidade da Xustiza; un pequeno leito de auga canalizada, a partir dun fito convertido en fonte, que cruzará toda a parcela ata desembocar no río Gafos; un paseo lineal en paralelo ás vías do tren que incluirá dous miradoiros de 36 metros cadrados; ou un grande espazo verde no extremo sur do parque. Todo o ámbito contará con mobiliario urbano, zonas de estancia e plantacións de especies arbóreas autóctonas, que incluirán arbustos, gramíneas, fentos e árbores de distintos tamaños como carballos e tilos, e tamén bidueiros, amieiros, freixos, estripeiros, cerdeiras silvestres, pereiras atlánticas e maceiras europeas.

Na rúa do Marco, ó leste da avenida conde de Bugallal, atópase o **Pazo da Parda**.

## Instalacións 
### Centros escolares 
O barrio da Parda conta con distintos centros escolares:
* O Conservatorio profesional de música Manuel Quiroga da Xunta de Galicia, na avenida Virxinia Pereira Renda. Esta nova sede do conservatorio pontevedrés foi inaugurada en 2004. 
* A Escola Infantil da Parda, da Xunta de Galicia, que forma parte da rede de garderías A galiña azul. Foi inaugurada en 2011.
* O colexio plurilingüe privado Sagrado Corazón de Xesús. 

### Organismos gobernamentais 
No barrio atópase a Cidade da Xustiza de Pontevedra, composta por dous edificios de oito e seis andares, que foron inaugurados respectivamente en 1998 e 2019. 

### Centros sanitarios 
No barrio atópase o Centro de Saúde A Parda, que dispón dun Punto de Atención Continuada (PAC). 

### Deportes e lecer 
* O futuro complexo deportivo da Parda situarase ao oeste da rúa Francisco Tomás y Valiente, en fronte ao edificio dos Xulgados de 1998. Será licitado en 2023 e construiranse dous pavillóns, un polideportivo e outro para ximnasia rítmica

## Galería 

Ficheiro:A Parda Pontevedra Capital.jpg|A Parda
Ficheiro:Avenida Virxinia Pereira en Pontevedra capital.jpg|Avenida Virxinia Pereira Renda
Ficheiro:Av. Virxinia Pereira Pontevedra capital.jpg|Avenida Virxinia Pereira Renda
Ficheiro:Centro de Salud A Parda Pontevedra capital.jpg|Centro de saúde A Parda
Ficheiro:Avenida Virxinia Pereira Renda Pontevedra capital.jpg|Avenida Virxinia Pereira Renda
Ficheiro:Parque Martín Balea Pontevedra capital.jpg|Parque Martín Balea
Ficheiro:Calle Pintor Laxeiro - Pontevedra capital.jpg|Rua Pintor Laxeiro
Ficheiro:Calle A Estrada en A Parda Pontevedra capital.jpg|Rua da Estrada
Ficheiro:Avda. Virxinia Pereira Pontevedra capital.jpg|Avenida Virxinia Pereira Renda
File: Conservatorio de Pontevedra.jpg|[[conservatorio profesional de música Manuel Quiroga|Conservatorio Profesional de Música]
File: Edificio de los Juzgados de A Parda en Pontevedra Capital - Fachada este.jpg|Edificio xudicial de 1998 e praza Fermín Bouza Brey
File:Juzgados de Pontevedra Capital, pasarela entre los dos edificios.jpg|Rúa Francisco Tomás y Valiente
File:Entrada Conservatorio de Pontevedra.jpg|Entrada ao Conservatorio Profesional de Música 
File:Nuevo Edificio de los Juzgados de Pontevedra capital - fachada este.jpg|Novo edificio dos Xulgados de 2019
File: Pontevedra capital Edificio Juzgados A Parda.jpg|Edificio xudicial de 1998 
File: Juzgados de Pontevedra capital, edificios de 2019 y de 1998.jpg|Os dous edificios xudiciais da cidade da xustiza da Parda

## Notas 
## Véxase tamén 
### Bibliografía 
* 

### Outros artigos 
* Cidade da Xustiza de Pontevedra
* Conservatorio profesional de música Manuel Quiroga

### Ligazóns externas 
* Centro de saúde da Parda – Vier Arquitectos, 2009
* Conservatorio Profesional de Música Manuel Quiroga